
 GRAD ZAGREB

GRADSKA ČETVRT TREŠNJEVKA – SJEVER

     MJESNI ODBOR STARA TREŠNJEVKA
               VIJEĆE MJESNOG ODBORA
KLASA: 024-08/23-003/347
URBROJ: 251-13-11-16/001-23-3
Zagreb, 23. veljače 2023.                                                              

ZAPISNIK

sa 21. sjednice Vijeća Mjesnog odbora Stara Trešnjevka održane 23. veljače  2023. godine, u prostoru Mjesne samouprave, Park Stara Trešnjevka 1, s početkom u 18,30 sati.
Nazočni članovi: Anja Grgurinović, Tibor Vlaović, Vesna Bečić, Hrvoje Nikšić, Romana Rohak Mlinarić, Andrea Seferović, Maja Rajković
Predsjednica Vijeća Mjesnog odbora otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća, pa Vijeće može pravovaljano raspravljati i odlučivati.

Predsjednica Vijeća daje na verificiranje zapisnik sa 20. sjednice. Budući da nije bilo primjedaba na zapisnik, Vijeće JEDNOGLASNO prihvaća zapisnik sa 20. sjednice.
Predsjednica predlaže

                                                                   DNEVNI RED
1. Izvješće o radu Vijeća Mjesnog odbora Stara Trešnjevka za 2022.
2. Program rada Vijeća Mjesnog odbora Stara Trešnjevka za 2023.

3. Prijedlog zaključka za prometnu regulaciju u Zvorničkoj ulici
4. Aktualna problematika

5. Pitanja, prijedlozi i obavijesti
koji je prihvaćen JEDNOGLASNO.
Ad 1. Izvješće o radu Vijeća Mjesnog odbora Stara Trešnjevka za 2022.
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog izvješća.
Vijeće Mjesnog odbora Stara Trešnjevka JEDNOGLASNO donosi
IZVJEŠĆE O RADU VIJEĆA MJESNOG ODBORA 
STARA TREŠNJEVKA ZA 2022. GODINU

1. Vijeće Mjesnog odbora  Stara Trešnjevka:

             - održalo je 12 sjednica Vijeća Mjesnog odbora;

             -  na sjednicama raspravljalo o prijedlozima akata gradskih tijela, kao i zahtjevima građana;

             -  koordiniralo u radu sa Vijećem Gradske četvrti  Trešnjevka – sjever;

             -   održavalo dežurstva za građane u prostorijama Mjesnog odbora Stara Trešnjevka

         2.   Ovo Izvješće o radu dostavlja se Vijeću Gradske četvrti Trešnjevka-sjever.

Ad 2. Program rada Vijeća Mjesnog odbora Stara Trešnjevka za 2023.

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog programa.
Vijeće Mjesnog odbora Stara Trešnjevka JEDNOGLASNO donosi
PROGRAM RADA VIJEĆA MJESNOG ODBORA

 STARA TREŠNJEVKA za 2023. godinu

      1.    Vijeće Mjesnog odbora Stara Trešnjevka planira u 2023. godini sukladno Statutu 

       Grada Zagreba donijeti:

- Financijski plan za 2023. godinu;                               

- Izvješće o radu za 2022. godinu;

- Program rada za 2023. godinu;

- Plan malih komunalnih akcija za 2023.;
    

             - Razmatrati pitanja koja neposredno i svakodnevno utječu na život i rad građana                                 

             koji žive na području Mjesnog odbora, a posebno u vezi s uređivanjem naselja,

             zaštitom djece, mladeži i starijih osoba;

- Predlagati Vijeću Gradske četvrti Trešnjevka-sjever akcije za izradu Plana 

             komunalnih aktivnosti za svoje područje;

- Obavljati i druge poslove koji su mu povjereni gradskim odlukama i drugim 

             propisima.

             - Očuvati i unaprijediti zelene površine na području Mjesnog odbor.
2. Ovaj Program rada dostavlja se Vijeću Gradske četvrti Trešnjevka – sjever.

Ad 3. Prijedlog zaključka za prometnu regulaciju u Zvorničkoj ulici
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi Vijeća. Predsjednica zaključuje raspravu i daje na glasovanje prijedlog zaključka.
Vijeće Mjesnog odbora Stara Trešnjevka JEDNOGLASNO donosi
Z A K L J U Č A K

1. Vijeće Mjesnog odbora Stara Trešnjevka traži hitan komisijski očevid radi  iznalaženja najboljeg prometnog rješenja za Zvorničku ulicu.

2. Sastavni dio ovog Zaključka je obrazloženje.

3. Ovaj se zaključak dostavlja Vijeću Gradske četvrti Trešnjevka – sjever.  

O B R A Z L O Ž E NJ E


Zvornička ulica je uska, dvosmjerna ulica koja prolazi kroz Trešnjevačku tržnicu i koja nema nogostup.


Osim što njome svakodnevno, a pogotovo u jutarnjim i ranim popodnevnim satima prolazi velik broj motornih vozila, istovremeno onuda prolazi i velik broj pješaka, od kojih značajan broj čine djeca koja tim putem idu u školu.


Iako na samom početku ulice postoji prometni znak koji od 7 do 15 sati zabranjuje prolaz motornim vozilima, koja nisu vozila stanara ili dostave, taj se propis konstantno krši.


Uz to, velik broj automobila često je nepropisno parkiran uzduž ulice, čime se dodatno smanjuje protočnost prometa i dodatno ugrožavaju pješaci.


Zbog svih navedenih razloga Vijeće Mjesnog odbora Stara Trešnjevka traži hitan komisijski očevid, kako bi se osmislilo rješenje za iznimno lošu i opasnu prometnu situaciju u Zvorničkoj ulici.

Ad 4. Aktualna problematika
Članovi Vijeća raspravljali su o aktualnoj problematici na području mjesnog odbora.

Ad 5. Pitanja, prijedlozi i obavijesti

Predsjednica upućuje pitanje prema upravi Trešnjevačke tržnice o funkciji i uporabi drvenih kućica, koje su mahom prazne, a nalaze se na prostoru k. č. 4592/1.
S obzirom da više nije bilo pitanja, prijedloga i obavijesti, predsjednica zaključuje sjednicu.

Sjednica završila u 19,00 sati.
Zapisnik sastavila 

Anja Grgurinović

                                                                                                                                PREDSJEDNICA

                                                                                                                      VIJEĆA MJESNOG ODBORA

                                                                                                                           STARA TREŠNJEVKA

                                                                                                                               Anja Grgurinović, v.r.
